दिल्ली-फिरोजपुर ट्रेनों को 4 माह बाद मिली हरी झंडी
चारमहीनों से बंद पड़ी दिल्ली फिरोजपुर ट्रेनों को बुधवार से बहाल कर दिया गया है। ट्रेनों को रेलवे द्वारा लंबे समय के बाद हरी झंडी दिखाए जाने से जहां यात्रियों को काफी राहत मिली वहीं इसको लेकर रेल वेंडरों में भी खुशी देखी गई। इसके साथ ही गुरुवार को गुवाहाटी से लालगढ़ के बीच चलने वाली अवध आसाम एक्सप्रेस को भी चलाया जाना तय कर दिया गया है। रेल यात्रियों खासकर बिहार एवं राजस्थान की ओर जाने वाली यात्रियों को होने वाली परेशानी से निजात मिलेगी।
रेलवे ने कोहरे के कारण नवंबर माह में दिल्ली से फिरोजपुर जाने वाली 54641 अप पेसेंजर सवारी गाड़ी एवं फिरोजपुर से दिल्ली जाने वाली 54642 डाउन पेसेंजर गाड़ी को अनिश्चितकाल के लिए रद्द कर दिया था। जबकि दिल्ली से वाया रोहतक, जींद, नरवाना, टोहाना, जाखल, बरेटा, बुढलाड़ा, मानसा के मुख्य रेलवे स्टेशनों सहित ग्रामीण रेलवे स्टेशनों के सैकडों यात्रियों को इन ट्रेनों के बंद होने से भारी परेशानियों का सामना करना पड़ रहा था। खासकर जाखल से बठिंडा की ओर जाने वाले यात्रियों को सुबह 5 बजे के बाद एकमात्र इसी ट्रेन का सहारा होने के कारण सबसे ज्यादा दिक्कतें उठानी पड़ रही थी वहीं इसके बाद शाम को 6 बजे ही ट्रेन मिलती थी। जबकि दूसरी ओर बठिंडा से जाखल आने के लिए भी दिक्कत रही थी। इसके साथ ही गुवाहाटी से लालगढ़ बीकानेर जाने वाली 15909 अप लालगढ़ बीकानेर से गुवाहाटी जाने वाली 15910 डाउन एक्सप्रेस ट्रेन को भी दिसंबर महीने से रद्द कर दिया था। इस ट्रेन को 2 मार्च से शुरू करने की घोषणा कर दी गई।
टिकट बिक्री पर पड़ता था प्रभाव
रेलवेके टिकट बुकिंग अधिकारी देवेंद्र कुमार ने बताया कि अवध आसाम एक्सप्रेस ट्रेन के रद्द होने से यात्रियों को सीधी बिहार जाने वाली कोई गाड़ी नहीं मिलती थी। जिससे टिकट बुकिंग की बिक्री पर भी प्रतिदिन हजारों रूपये का प्रभाव पड़ता था। इस गाड़ी के चलने से अनेक यात्रियों को अब राहत मिलेगी।
ट्रेनों के शुरू होने की सूचना जारी
स्टेशनअधीक्षक सूरजभान शर्मा ने कहा कि दिल्ली फिरोजपुर पेसेंजर गाडिय़ों को हरी झंडी मिल गई है। अवध आसाम एक्सप्रेस भी गुरुवार को शुरू हो जाएगी। ट्रेनों के चलने बारे सूचना यात्रियों को दी जा रही है।
bho_Deva hin_Deva hin_Deva hin_Deva hin_Deva hin_Deva awa_Deva